钦定古今图书集成/理学汇编/学行典/第070卷 > 易经 > 《无妄卦》
## 钦定古今图书集成/理学汇编/学行典/第070卷 > 易经 > 《无妄卦》

《无妄》：“元、亨、利、贞。”其匪正有眚，不利有攸往。

〈程传〉《无妄》者，至诚也。至诚者，天之道也。人能合《无妄》之道，则所谓“与天地合其德”也。“《无妄》有大亨”之理，君子行《无妄》之道，则可以致“大亨”矣。《无妄》，天之道也。卦言人由无妄之道也。“利贞”，法无妄之道，“利在贞正”，失贞正则妄也。虽无邪心，苟不合正理，则妄也，乃邪心也。故有匪正，则为过眚。既已无妄，不宜有往，往则妄也。